కృష్ణా నది
భారతదేశంలో మూడవ పెద్ద నదులు, దక్షిణ భారతదేశంలో రెండో పెద్ద నది అయిన కృష్ణా నదిని తెలుగు వారు ఆప్యాయంగా కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్కు ఉత్తరంగా మహాదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1, 400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
అండమాన్ సముద్రం
అండమాన్ సముద్రం (Andaman Sea - అండమాన్ సీ) అనేది బంగాళా ఖాతమునకు ఆగ్నేయమున, మయన్మార్ (బర్మా) కు దక్షిణమున, థాయిలాండ్‌కు పశ్చిమమున, మలాయ్ ద్వీపకల్పమునకు వాయవ్యమున, సుమత్రా ద్వీపమునకు ఉత్తరమున మరియు అండమాన్ దీవులకు తూర్పున ఉన్న ఒక సముద్రం. అండమాన్ దీవుల నుండి దీనికి ఈ పేరు వచ్చింది. ఇది హిందూ మహాసముద్రంలోని భాగం.